สวัสดีค่ะ พอดีอยากสอบถามว่าตัวดิฉันเองเคยฝังยาคุมกำเนิดไว้ที่ใต้แขน แต่หมดอายุไปหลายแล้ว1.เราจำเป็นต้องเอาออกไหมคะ2.มีผลต่อการใช้ชีวิตไหมคะถ้าไม่เอาออก3.ประจำเดือนมากระปิด กระปอย เป็นปกติไหมคะ มีประจำเดือนเป็นสีน้ำตาล
สวัสดีค่ะ การใช้ยาคุมแบบฝังนั้นเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% โดยควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเมื่อครบกำหนดยาฝังไม่ว่าจะเป็นแบบ 3 หรือ 5 ปีจะต้องไปเอายาฝังออกการที่ไม่ได้นำยาฝังออกนั้น อาจจะยังมีฮอร์โมนเพศขนาดต่ำๆที่ออกมาจากตัวยา ทำให้มีผลข้างเคียงต่างๆเช่นเลือดออกกระปริดประกรอยได้ โดยฮอร์โมนที่ค้างอยู่ในร่างกายไม่ได้อยู่ในระดับพอที่จะคุมกำเนิด จึงไม่ได้มีประโยชน์แต่อย่างใดแนะนำการไปเอายาฝังออกค่ะ และถ้ายังไม่พร้อมตั้งครรภ์ ควรคุมกำเนิดด้วยวิธีอื่นหรือฝังยาต่อทันที